**ANUNȚ**

Primăria comune Boțești aduce la cunoștința locuitorilor comunei Boțești că **începând cu data prezentului anunț și pâna la data de 16 august 2021(inclusiv)**, persoanele interesate (cu vârsta cuprinsă între 18 şi 35 de ani și domiciliul în comuna Boțești), pot depune **cerere privind atribuirea în folosinţă gratuită a unui teren** aflat pe raza satului Boțești, comuna Boțești **în suprafaţa de 1000 mp. pentru construirea unei locuinţe proprietate personală**, pe durata existenţei construcţiei.

Persoanele interesate trebuie să întrunească condițiile prevăzute de Legea nr. 15/2003 privind sprijinul acordat tinerilor pentru construirea unei locuinţe proprietate personală, cu modificările şi completările ulterioare și anume:

1. au împlinit vârsta de 18 ani;
2. au domiciliul în comuna Boțești.
3. la data depunerii cererii, precum şi la data rezolvării acesteia nu au avut sau nu deţin în proprietate o locuinţă ori un teren destinat construirii unei locuinţe proprietate personală, atât în localitatea în care se solicită atribuirea în folosinţă a unui teren, cât şi în alte localităţi.
4. obligativitatea ca în maxim un an, de la data atribuirii terenului, să înceapă construcția şi să o realizeze cu respectarea prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare.

Cererea pentru atribuirea terenului se depune la sediul instituției şi va fi însoţită de următoarele documente:

  a) copie de pe certificatul de naştere;

  b) copie de pe actul de identitate;

  c) declaraţia solicitantului, pe propria răspundere, că nu deţine sau că nu a deţinut în proprietate o locuinta ori un teren destinat construirii unei locuinţe;

  d) declaraţia părinţilor solicitantului, pe propria răspundere, că nu deţin sau că nu au deţinut în proprietate, în ultimii 10 ani, un teren în suprafaţa mai mare de 500 mp în mediul urban şi de 5.000 mp în mediul rural, indiferent de localitatea în care este situat terenul.

Modelul cererii și a declarațiilor se găsesc pe site-ul primariei, [www.primariabotesti.ro](http://www.primariabotesti.ro) și la sediul institutiei (registratură).

Coordonate de contact : Primăria comunei Boțești, tel: 0235/484216, e-mail: comunabotestivs@yahoo.com persoana de contact: dl primar al comunei Boțești, Adrian Pantea.

Pentru mai multe detalii privind amplasamentul acestor terenuri puteți să vă adresați primarului comunei.